שאול בן-אדרת

שאול בן-אדרת (נולד ב-6 בנובמבר 1964) הוא שף ישראלי. נולד בפתח תקווה וגדל בתל אביב. רכש את אהבתו למטבח מאמו וסבתו שהגיעו מעיראק, וקיבל חיזוק מהצד היווני של אביו. למד בתיכון "ליידי דייוויס" במגמת מכניקה ושירת בצבא כטכנאי מטוסים. לאחר שחרורו מהצבא פתח את המועדון-מסעדה-בר "צצה" ברמת השרון, שפעלה כ-6 שנים. במקביל ל"צצה" פתח אדרת במתחם הבורסה של רמת גן את "קפה סול", בית קפה איטלקי חלבי, אותו ניהל כשנתיים. בשנת 1991 פתח את מסעדת "קימל" - מסעדת מעדנים כפרית ששכנה מול כלבו שלום בתל אביב, שהגישה מטבח צרפתי כפרי, המסעדה נסגרה ב-2017. במרץ 2010 פתח את "קימל בגלבוע" – ביסטרו כפרי המשקיף מההר אל נוף עמק יזרעאל. בינואר 2011 פתח את מסעדת "התרנגול הכחול" - מטבח עונתי עם בר גדול, בקניון G שבלב מתחם צמרת בתל אביב. בן-אדרת השתתף בתוכנית "קרב סכינים" המשודרת בערוץ 10, שם העפיל לגמר ועונה אחר-כך היה שופט בתוכנית. כמו כן, הוא השתתף בתוכנית "השף הבריא" בהנחיית תיקי דיין בערוץ 10. נכון לנובמבר 2011 מנחה את סדרת התוכניות "מפגש השף" שמשודרת בערוץ 10 ובערוץ האוכל. במסגרת התוכנית צולמו כ-40 פרקים בהם בן-אדרת מטייל בישראל ומבקר במסעדות, במפעלי מזון שונים, ויצרני אוכל מיוחדים. תוכניתו האישית, המשודרת בערוץ האוכל, נקראת "מתכון לחופשה". במסגרת התוכנית הוא מבקר במקומות שונים בעולם ומעביר מהם טעמים ומתכון לחופשה המושלמת באותו האזור. בן-אדרת משתתף בתוכנית נוספת הנקראת "קולינריה מקומית" על מקומות בארץ, בהם פתח תקווה, רמלה, חבל מודיעין ואזור הגלבוע. בן-אדרת משתתף בעונה השנייה של התוכנית "ארוחת שבת" בהגשת קובי אריאלי. במסגרת עבודתו כשף נסע לייצג את ישראל דרך משרד החוץ לברזיל, לאורוגוואי, וליפן וערך שם אירועי אוכל גדולים, פסטיבלי אוכל ישראליים, ארוחות גאלה, ואירועי צדקה והדגמות. בן-אדרת מעביר סדנאות בישול, ייעוץ קולינרי, כותב טור על אוכל בעיתון "גלובס", ומקיים אירועי קייטרינג עם חברת קימל אירועים. שאול בן-אדרת נשוי לאורית, שעובדת עמו במסעדות. יש להם ארבעה ילדים, והם מתגוררים בתל אביב. פטה כבדי עוף בקלוודוס דבש וריבת גזר מתובלת מניפת פילה בקר וכבד אווז עם שמנת ופלפל סטרוגונוף, נתחי פילה בקר בשמנת, פטריות ובצלצלים ים יבשה - נתחי פילה, עוף, חסילונים וקלמרי בקארי קרם ברולה בארבעה טעמים: קינמון, קפה, שוקולד וקוקוס סלט סלק בוויניגרט בלסמי צנוברים גבינת סנט מור בורלה מדיה וקבצים בנושא שאול בן-אדרת בוויקישיתוף שאול בן-אדרת, ברשת החברתית אינסטגרם אתר מסעדת קימל בגלבוע אתר מסעדת התרנגול הכחול מתכונים של שאול בן-אדרת באתר Mako שאול בן-אדרת, באתר Xnet שאול בן-אדרת באתר "שפים" ביוגרפיה באתר "שפים ישראלים" לילך רובין, מוסד: קימל, "על השולחן", גיליון 183 דניאל רוגוב, פרובאנס מול מגדל שלום, באתר הארץ, 14 ביולי 2003 דני ססלר, הבראנץ' הטוב ביותר, באתר nrg‏, 15 בפברואר 2005 איתי להט‏, ציר דגים ופסטיס, באתר וואלה, 27 בדצמבר 2006 אביבה לוינסון, שף בשקט עם שאול בן אדרת מקימל, באתר "2eat"‏, 28 ביוני 2007 שרון בן-דוד, שיחה עם שאול בן-אדרת, באתר את, 7 במאי 2008 עדי אלון, שאול בן אדרת מבשל מהבטן, באתר "rol" גרדה גלזר, עכבר העיר אונליין, גלידות, יין ובשרים: מה אוכלים בנווה צדק?, באתר הארץ, 7 ביולי 2010 דנה מלמד, עכבר העיר אונליין, חדשות אוכל: שאול בן אדרת פותח את התרנגול הכחול, באתר הארץ, 24 בינואר 2011 גלי וולוצקי, עמוס בצמרת, באתר כלכליסט, 21 בפברואר 2011 אלכסנדר כץ, לא רק במסעדה: השפים שאול בן אדרת ואביב משה מצטרפים לערוץ האוכל, באתר אייס, 1 במאי 2011 סוניה מרמרי, ‏תרנגול כחול-לבן: מה מחולל את ההייפ הגדול של מסעדת התרנגול הכחול?, באתר גלובס, 17 במאי 2011 אוכל נענע 10, מחממים יחסים: שף ישראלי יבשל היום בשידור חי בטלוויזיה הטורקית, באתר nana10‏, 19 בינואר 2012 אמיר קמינר, "כואב הלב, אני סוגר וכל הגוף רועד", באתר "ידיעות אחרונות", 27 במאי 2017